./data/phi0914/phi00133/phi0914.phi00133.perseus-lat1.xml
Titus Livius (Livy)
Leucadia nunc insula est, vadoso freto, quod perfossum manu est, ab Acarnania divisa; tum paeninsula erat, occidentis regione artis faucibus cohaerens              Acarnaniae;              quingentos ferme passus longae eae fauces erant, latae haud amplius centum et viginti  in iis angustiis Leucas posita est, colli adplicata verso in orientem et Acarnaniam;              ima urbis plana sunt, iacentia ad mare, quo Leucadia ab Acarnania dividitur  inde terra marique expugnabilis est; nam et vada sunt stagno similiora quam mari, et campus terrenus omnis operique facilis               itaque multis simul locis aut subruti aut ariete decussi ruebant muri  sed quam urbs ipsa opportuna oppugnantibus erat, tam inexpugnabiles hostium animi               die ac nocte intenti reficere quassata muri, obstruere, quae patefacta ruinis erant, proelia inpigre inire et armis magis muros quam se ipsos moenibus tutari;              diutiusque spe Romanorum obsidionem eam extraxissent, ni exules quidam Italici generis Leucade habitantes ab arce milites accepissent               eos tamen ex superiore loco magno cum tumultu decurrentes acie in foro instructa iusto proelio aliquamdiu Leucadii sustinuerunt          interim et scalis capta multis locis moenia, et              per stragem lapidum ac ruinas transcensum in urbem;              iamque ipse legatus magno agmine circumvenerat pugnantes  tum pars in medio caesi, pars armis abiectis dediderunt sese victori               et post dies paucos audito proelio, quo ad Cynoscephalas pugnatum erat, omnes Acarnaniae populi in dicionem legati venerunt